cyanic-selkie/wikianc huggingface dataset:
दरावड़ का क़िला
दरावड़ का क़िला (उर्दू : ) पाकिस्तान के पंजाब प्रान्त के बहावलपुर में स्थित एक दुर्ग है। इस किले का निर्माण भाटी वंश के राजपूत राजा राय जज्जा भुट्टा ने 9वीं शताब्दी में करवाया था। इसकी ऊँचाई 30 मीटर तथा घेरा 1500 मीटर है। भारत के विभाजन के बाद इस किले को बहुत नुकसान  हुआ। लेकिन आज भी यह किला चोलिस्तान के रेगिस्तान में जहाँ  दूर-दूर तक कोई बस्ती नहीं है, अपनी पूरी राजपूती शानो शौकत के साथ वक्त के थपेड़ो को अपने अंदर समाये खड़ा है।
कोहिनूर (1960 फ़िल्म)
कोहिनूर 1960 में बनी हिन्दी भाषा की फिल्म है।
सिद्धीपुर गाँव, पालीगंज (पटना)
सिद्धीपुर पालीगंज, पटना, बिहार स्थित एक गाँव है।
बण्डेल
बण्डेल (Bandel) भारत के पश्चिम बंगाल राज्य के हुगली ज़िले में स्थित एक शहर है।
विवरण
बण्डेल हुगली ज़िले के चुंचुड़ा उपखंड का एक शहर है। यह चंदननगर कमिश्नरेट के अंतर्गत आता है। यह पुर्तगाली उपनिवेश के समय बसाया गया था। यहाँ बंडेल बैसिलिका चर्च, चुंचुड़ा इमामबाड़ा, आदि दर्शनीय स्थल हैं। यह पूर्व रेलवे का एक महत्वपूर्ण रेलवे जंक्शन भी है।
मधुमती
मधुमती 1958 में बनी हिन्दी भाषा की फिल्म है। यह शायद पहली हिन्दी फ़िल्म है जिसमें एक कलाकार (वैजयन्ती माला) ने तीन-तीन रोल निभाये हों। इस फ़िल्म के निर्माता और निर्देशक बिमल रॉय थे। फ़िल्म में मुख्य भूमिका दिलीप कुमार, वैजयन्ती माला और जॉनी वॉकर ने निभाई है। इस फ़िल्म को सन् १९५८ में अन्य पुरस्कारों के अलावा फ़िल्मफ़ेयर सर्वश्रेष्ठ फ़िल्म पुरस्कार से भी नवाज़ा गया था।
इस फिल्म पे कइ रिमेक फिलमे भी बनी जैसे, कुदरत, बीस साल बाद, और ओम शांति ओम
संक्षेप
फ़िल्म वर्तमान समय से शुरु होती है। देवेन्द्र (दिलीप कुमार), जो एक अभियन्ता है, अपने दोस्त डॉक्टर (तरुण बोस) के साथ कार से रात को तूफ़ान और बारिश में पहाड़ी रास्तों से होकर अपनी पत्नी और नवजात बच्चे को लेने रेलवे स्टेशन जा रहा है। रास्ते में भूस्खलन के कारण रास्ता बन्द हो जाता है तो कार का ड्राइवर मदद लेने के लिए जाता है और दोनों दोस्त एक पुरानी हवेली में पनाह लेते हैं। वहाँ देवेन्द्र को हवेली जानी पहचानी सी लगती है और उसे धीरे-धीरे पुराने जन्म की बातें याद आने लगती हैं। वह अपने डॉक्टर दोस्त और हवेली के चौकीदार को कहानी सुनाना शुरु करता है।
अब फ़िल्म बीते हुये समय में जाती है। आनन्द (दिलीप कुमार) श्यामनगर टिम्बर ऍस्टेट में, जहाँ पेड़ों की कटाई का कारोबार होता है, नया मैनेजर बनकर आता है। वहाँ उसकी मुलाक़ात वहीं के जंगलों में रहने वाली लड़की मधुमती (वैजयन्ती माला) से होती है और दोनों में प्यार हो जाता है। आनन्द अपने ख़ाली समय में एक चित्रकार भी है और वह मधुमती का चित्र तैयार करने लगता है। कारोबार का मालिक़ राजा उग्रनारायण (प्राण) बड़ा ज़ालिम आदमी है। वह मधुमती को अपना बनाने के लिये आनन्द को बाहर काम से भेज देता है और धोखे से मधुमती को अपनी हवेली बुला भेजता है। जब मधुमती हवेली में दाख़िल होती है तो रात के ठीक आठ बज रहे होते हैं।
आनन्द जब लौट कर आता है तो मधुमती को न पाकर बदहवास सा हो जाता है। जंगल में आनन्द का नौकर चरनदास (जॉनी वॉकर) उसे सारी सच्चाई बताता है। आनन्द उग्रनारायण से बदला लेने के लिये उसकी हवेली जाता है लेकिन वहाँ उग्रनारायण के नौकर उसे मार-मार कर अधमरा कर देते हैं। जब उग्रनारायण का वफ़ादार बीर सिंह आनन्द को मरा हुआ समझकर खाई में फेंकने जा रहा होता है तो उसका रास्ता मधुमती का पिता पवन राजा (जयन्त) रोक लेता है और हाथापाई में बीर सिंह और पवन राजा दोनों ही मारे जाते हैं और मौका देखकर चरनदास आनन्द को बचा ले जाता है।
ज़ख़्म भर जाने के बाद आनन्द चरनदास की मदद से रामपुर डाक बंगले में रहने लगता है और पागल सा होकर मधुमती का चित्र लेकर जंगलों में इधर-उधर भटकने लगता है। वहीं उसकी मुलाक़ात शहर से आयी एक लड़की माधवी (वैजयन्ती माला) से होती है जिसको वह ग़लती से मधुमती समझ बैठता है। वह माधवी के पीछे-पीछे मधुमती का नाम पुकारता हुआ भागता है तो माधवी के साथी उसकी पिटाई करते हैं। लेकिन माधवी को वहाँ आनन्द द्वारा बनाया हुआ मधुमती का चित्र मिल जाता है और वह समझ जाती है कि आनन्द सच कह रहा था। एक समारोह में आनन्द माधवी को स्थानीय लिबास में नाचते हुये देखता है तो उसके मन में एक विचार आता है। वह राजा उग्रनारायण की हवेली में जाता है और उससे कहता है कि उसे वापस घर जाने के लिये पैसों की ज़ुरूरत है लेकिन वह भीख नहीं लेगा बल्कि राजा उग्रनारायण का चित्र बनाएगा। राजा उग्रनारायण राज़ी हो जाता है और आनन्द को अगले दिन शाम को आने के लिये कहता है। वह माधवी के पास जाकर उससे कहता है कि वह अगले दिन ठीक रात को आठ बजे राजा उग्रनारायण की हवेली में वही भेस बनाकर आये जिस भेस में आख़िरी बार मधुमती राजा उग्रनारायण की हवेली में गयी थी। माधवी राज़ी हो जाती है। आनन्द पुलिस को अपनी तरक़ीब बताता है और पुलिस भी उसका साथ देने को तैयार हो जाती है।
अगली शाम को आनन्द राजा उग्रनारायण की हवेली में पहुँच जाता है। पुलिस छुपकर बाहर रहती है। भयंकर तूफ़ान और बारिश की रात होती है। रात ठीक आठ बजे मधुमती बनी माधवी राजा उग्रनारायण की हवेली में प्रवेश करती है। राजा उग्रनारायण डर के मारे सारा सच उगल देता है कि कैसे मधुमती की मौत हुयी। मधुमती-माधवी जब राजा उग्रनारायण को यह बताती है कि राजा उग्रनारायण ने उसकी लाश को कहाँ ठिकाने लगाया है तो राजा उग्रनारायण हामी भर देता है। तभी बाहर से पुलिस आकर राजा उग्रनारायण को पकड़ लेती है। उसी समय आनन्द का माथा ठनकता है कि माधवी को कैसे पता कि मधुमती की लाश कहाँ ठिकाने लगाई गई है। और बाहर से माधवी यह कहते हुये अन्दर दाख़िल होती है कि कार ख़राब हो जाने के कारण वह समय पर नहीं पहुँच सकी। आनन्द समझ जाता है कि उसकी मदद मधुमती की रुह ने की है और अब वही रुह उसको उसी जगह से पुकारती है जहाँ से मधुमती अपनी मौत के लिये गिरी थी। आनन्द भी उसके पीछे-पीछे जाकर मौत के आग़ोश में समां जाता है।
फ़िल्म फिर वर्तमान में आ जाती है और देवेन्द्र को कहानी सुनाते हुये सुबह हो गयी है। देवेन्द्र कहता है कि इस जनम में भी उसकी पत्नी वही है, नाम है राधा। तभी उनकी कार का ड्राइवर आकर बताता है कि रास्ता तो अब खुल गया है लेकिन जिस ट्रेन से राधा आ रही थी, वह दुर्घटनाग्रस्त हो गयी है। दोनों दोस्त तुरन्त रेलवे स्टेशन के लिये रवाना होते हैं और वहाँ जाकर देखते हैं कि राधा (वैजयन्ती माला) अपने बच्चे के साथ सुरक्षित है। देवेन्द्र राधा के पास जाकर कहता है कि उनका साथ इसी जन्म का नहीं बल्कि कई जन्मों का है।
संगीत
इस फ़िल्म का संगीत दिया है सलिल चौधरी ने और गीतकार हैं शैलेन्द्र।
फ़िल्मफ़ेयर पुरस्कार
विजेता नामांकित
राष्ट्रीय फ़िल्म पुरस्कार
राष्ट्रीय फ़िल्म पुरस्कार - सर्वश्रेष्ठ फ़िल्म (हिन्दी) - विजेता - बिमल रॉय
स्पायरो २: रिप्टोस रिवेंज
स्पायरो २: रिप्टोस रिवेंज (अंग्रेज़ी: Spyro 2: Ripto's Rage!/Spyro 2: Gateway to Glimmer, जापानी: Spyro X Sparx Tondemo Tours スパイロ×スパークス トンでもツアーズ) प्लेस्टेशन वीडियो गेम कंसोल के लिए एक वीडियो गेम है। यह दूसरा खेल है स्पायरो वह ड्रैगन श्रृंखला. पहली खेल रहा था स्पायरो द ड्रैगन जो वापस 1998 में जारी किया गया था।
श्रृंखला, स्पायरो के नायक मेंएवालार की भूमि में रखा गया है, बजाय ड्रैगन संसारों, जहां पिछले किस्त स्थापित किया गया था। डायनासोर - सवारी जादूगर, रिप्टोस के रूप में जाना जाता है, एवालार की दुनिया पर आक्रमण किया है और अपने जादू के साथ अपने नागरिकों पर कहर तेज थी। खिलाड़ी, स्पायरो के रूप में एवालार की दुनिया के माध्यम से यात्रा और रिप्टोस द्वारा किया नुक्सान की भरपाई करना चाहिए.
मैरी लुईस क्लेव
मैरी लुईस क्लेव एक अमरीकी इंजिनियर और NASA की अंतरिक्ष यात्री है। उनका जन्म ५ फरवरी १९४७ को न्यू यॉर्क के साउथेम्प्टन शहर में हुआ था। उन्होंने २००४ से २००७ तक विज्ञान मिशन निदेशालय के नासा के एसोसिएट प्रशासक के रूप में सेवा की। उनके माता-पिता हॉवर्ड क्लेव और बारबरा क्लेव, दोनों ही शिक्षक थे। वह ग्रेट नेक, न्यूयॉर्क में बड़े हुए और उनकी २ बहने थी, एक बड़ी बहन ट्रडी कार्टर और एक छोटी बहन बारबरा "बॉबी" क्लेव बॉसवर्थ। १९६५ में क्लेवे ने ग्रेट नेक नॉर्थ हाई स्कूल, ग्रेट नेक, न्यूयॉर्क से अपनी स्कूल की शिक्षा प्राप्त की। १९६९ में उन्होंने कोलोराडो स्टेट यूनिवर्सिटी से बायोलॉजिकल साइंस में विज्ञान की डिग्री प्राप्त की, और १९७५ में यूटा स्टेट यूनिवर्सिटी से माइक्रोबियल पारिस्थितिकी में विज्ञान में मास्टर्स की डिग्री प्राप्त की। १९७९ में उन्होंने यूटा राज्य विश्वविद्यालय से सिविल और पर्यावरण इंजीनियरिंग में डॉक्टरेट की उपाधि प्राप्त की। उन्होंने जून १९७१ से १९८० तक यूटा स्टेट यूनिवर्सिटी में पारिस्थितिकी केंद्र और उटा जल शोध प्रयोगशाला में ग्रेजुएट रिसर्च, रिसर्च फाइकोलॉजिस्ट और रिसर्च इंजिनियर असाइन भी आयोजित किया था।
NASA कैरियर
क्लेवे को मई १९८० में एक अंतरिक्ष यात्री के रूप में चुना गया था। उन्होंने बहुत से तकनिकी कार्य किए जिनमे, शटल एवियोनिक्स एकत्रीकरण प्रयोगशाला में उड़ान सॉफ्टवेयर सत्यापन; पांच अंतरिक्ष शटल उड़ानों पर कैपकोम, प्रक्रिया पुस्तक, क्रू उपकरण डिजाइन दो अंतरिक्ष उड़ानों के एक अनुभवी, उन्होंने कुल १० दिन, २२ घंटे, 2 मिनट, २४ सेकंड में अंतरिक्ष में प्रवेश किया, पृथ्वी की ग्रहपथ १७२ बार की और ३.९४ मील की यात्रा की। Parkinson, Claire L; Miller, Pamela S; Thaller, Michelle, eds. (July 2011). Women of Goddard: Careers in Science, Technology, Engineering & Mathematics (PDF). Greenbelt, MD: NASA Goddard Space Flight Center. p. 25. OCLC 760887371. Retrieved 5 July 2013 वह एसटीएस ६१-बी और एसटीएस-३० पर एक मिशन विशेषज्ञ भी थे।
मिलम, भारत
मिलम भारत के उत्तराखण्ड राज्य के पिथौरागढ़ जनपद की जोहार घाटी में भारत-चीन सीमा के समीप स्थित अंतिम ग्राम है। यह ग्राम ३० २६' के अक्षांशों तथा ८० ९' देशान्तरों पर समुद्र तल से ११४०० फीट ऊंचाई पर ऊंटा धुरा दर्रे से १३ मील की दूरी पर स्थित है। मिलम हिमनद से निकलने वाली गोरी नदी इसी ग्राम से होकर जौलजीबी की ओर बहती है, जहाँ इसका संगम काली गंगा से हो जाता है।
२०११ की भारत की जनगणना के अनुसार इस ग्राम की कुल जनसंख्या १३५, तथा साक्षरता दर ९७.०१% है। विषम भौगोलिक परिस्थितियों के कारण यहाँ लोग केवल ग्रीष्म ऋतु के समय ही निवास करते हैं। वर्ष १९०१ की जनगणना में इस ग्राम की जनसंख्या १७३३ थी, तथा तब यह अल्मोड़ा जनपद के सबसे बड़े ग्रामों में एक हुआ करता था। कुमाऊँ-तिब्बत व्यापार मार्ग पर स्थित होने के कारण यहां प्रमुखतः इस क्षेत्र में व्यापार करने वाले भोटिया व्यापारी ही रहा करते थे। मिलम से ऊंटाधुरा होते हुए तिब्बत के ज्ञानमा तथा गरतोक नगरों तक पहुंचा जा सकता था। १९६२ भारत-चीन युद्ध के बाद यह व्यापर समाप्त हो गया, और यहाँ के अधिकतर निवासी निचले क्षेत्रों को प्रवास कर गए।
सड़क मार्ग न होने के कारण यहाँ केवल पैदल ही पहुंचा जा सकता है। मिलम ग्राम की यात्रा मुनस्यारी से शुरू होती है, जहाँ अल्मोड़ा या पिथौरागढ़ से पहुंचा जा सकता है। लिलम, बुगडियार, रिलकोट, मारतोली, बुर्फू और बिल्जू इस यात्रा मार्ग पर पड़ने वाले अन्य ग्राम हैं। २००८ में मुनस्यारी से मिलम तक सड़क स्वीकृत हुई थी, जो वर्तमान में निर्माणाधीन है।
राष्ट्रीय गांधी संग्रहालय
राष्ट्रीय गांधी संग्रहालय या गांधी स्मारक संग्रहालय नई दिल्ली में स्थित एक संग्रहालय है जो महात्मा गांधी के जीवन और सिद्धांतों को प्रदर्शित करता है। 1948 में गांधी की हत्या के तुरंत बाद उनसे जुड़ी हुई वस्तुओं को संरक्षित करने का प्रयास किया गया था। लेकिन आधिकरिक रूप से 1961 में राज घाट, नई दिल्ली में मौजूदा संग्रहालय स्थापित हुआ। इसका उद्घाटन तत्कालीन राष्ट्रपति राजेन्द्र प्रसाद द्वारा किया गया था।
इतिहास
महात्मा गांधी की 30 जनवरी 1948 को हत्या कर दी गई थी। उनकी मृत्यु के कुछ समय बाद, गांधीवादियों ने गांधी से संबंधित किसी भी वस्तु के लिए भारत भर में खोज शुरू कर दी। मूल रूप से गांधी से जुड़ी व्यक्तिगत वस्तुओं, समाचार पत्रों और पुस्तकों को मुम्बई ले जाया गया। 1951 में, वस्तुओं को नई दिल्ली में कोटा हाउस के पास इमारतों में ले जाया गया। संग्रहालय 1957 में फिर एक हवेली में चला गया।
संचालन
1965 तक इसका संचालन गांधी स्मारक निधि द्वारा किया गया जाता था, जिसके मैदान पर संग्रहालय स्थित है। 1965 में गांधी स्मारक संग्रहालय समिति का गठन किया गया। अब यही गांधी संग्रहालय का संचालन देखता है। समिति के मौजूदा निदेशक ए. अन्नामलाई है।
नमचा बरवा
नमचा बरवा (तिब्बती: གནམས་ལྕགས་འབར་བ།, अंग्रेज़ी: Namcha Barwa ) दक्षिणपूर्वी तिब्बत में हिमालय पर्वतमाला का एक पर्वत है। ७,७८२ मीटर (२५,५३१ फ़ुट) ऊँचा यह पहाड़ हिमालय के सबसे पूर्वी छोर पर स्थित है और विश्व का २८वाँ सबसे लम्बा पहाड़ है। यह हिमालय की नमचा बरवा हिमाल नामक पर्वतीय उपशृंखला का सदस्य माना जाता है। यरलुंग त्संगपो नदी (जो आगे चलकर ब्रह्मपुत्र नदी बन जाती है) इस पहाड़ तक तो पूर्व की ओर चलती है लेकिन फिर इसके इर्द-गिर्द मुड़कर दक्षिण का रुख़ करती है और भारत के अरुणाचल प्रदेश राज्य की तरफ़ निकल जाती है। पर्वत के आसपास इस नदी से बनने वाली तंग घाटी बहुत ही विशाल है और यरलुंग त्संगपो महान घाटी के नाम से प्रसिद्ध है। घाटी के पार ग्याला पेरी पर्वत खड़ा है।
पहला आरोहण
जब १९७६ में काराकोरम पर्वतमाला का ७,७९५ मीटर लम्बा बतूरा सर पर्वत चढ़ा गया तो नमचा बरवा पृथ्वी का सबसे ऊँचा कभी न चढ़ा गया पर्वत बन गया। १९९२ में एक चीनी-जापानी मिश्रित पर्वतारोही दस्ता इसपर सफलतापूर्वक चढ़ने वाला सबसे पहला अभियान बन गया। इस से पहले १९९० में एक चीनी-जापानी दस्ते ने इसे क़रीब से देखकर अध्ययन किया। १९९१ में इसपर चढ़ने का प्रयास हुआ जिसमें आरोही दस्ता ७,४६० मीटर तक पहुँच गया लेकिन सदस्य हिरोशी ओनीशी की हिमप्रपात (ऐवालांच) में हुई मृत्यु से रुक गया।
उम्मेदगंज
उम्मेदगंज भारत के राजस्थान राज्य के हाड़ौती क्षेत्र का एक छोटा सा गाँव है। इसके नजदीकी कस्बा अटरू है जो इसकी तहसील है। अटरू उम्मेदगंज से 12 किलोमीटर दूर है। बारां जिला मूख्यालय उम्मेदगंज से 47 किलोमीटर दूर पड़ता है। इस गांव की जनसंख्या 760 है। यह गांव अंताना ग्राम पंचायत के अंतर्गत आता है। यहां एक राजकीय उच्च प्राथमिक विद्यालय है। साथ में एक आँंगनवाड़ी और एक प्राथमिक स्वास्थ्य केन्द्र है।
कृषिः
गांव कृषि गतिविधियों पर अत्यधिक निर्भर है। गांव के लोग भैंस, गाय और बकरियों जैसे पशुओं को पालते हैं। हर घर के पास जमीन है, लेकिन पर्याप्त संसाधनों के बिना खेती मुश्किल होती है। गांव के कुछ किसानों के पास अन्य किसानों की तुलना में बड़े खेत हैं, इसलिए इस गांव में भूमि का असमान वितरण है। खेती में जुताई, बुवाई, रख-रखाव, सिंचाई और कटाई के लिए लागत बहुत अधिक आती है। अधिकांश छोटे किसानों के पास अपना जल संसाधन नहीं है, इसलिए उन्हें अपनी फसल के लिए दूसरे किसानों से पानी लेना पड़ता है। इसीलिए जमीन के आर्थिक बोझ को कम करने के लिए छोटे किसान अक्सर अपनी जमीन बड़े किसानों को किराए पर देते हैं।
रोजगारः
2011 की जनगणना के आंकड़ों के अनुसार, उम्मेदगंज में कुल साक्षरता दर 67% है। कुल जनसंख्या में से 416 कार्य गतिविधियों में लगे हुए थे। 46.63% श्रमिक अपने काम को मुख्य कार्य (रोजगार या 6 महीने से अधिक की कमाई) के रूप में वर्णित करते हैं, जबकि 53.37% नरेगा जैसी सीमांत गतिविधि में शामिल थे, जो 6 महीने से कम समय के लिए आजीविका प्रदान करते थे। मुख्य कार्य में लगे 416 श्रमिकों में से 126 किसान (मालिक या सह-मालिक) थे जबकि 46 खेतिहर मजदूर थे। गांव के कुछ लोग सरकारी नौकरी भी करते हैं।
शिक्षाः
उम्मेदगंज में एक उच्च प्राथमिक सरकारी स्कूल है। लगभग हर बच्चा स्कूल जाता है। स्कूल में एक हैंडपंप, एक ट्यूबवेल और पीने के पानी के लिए एक बड़ी पानी की टंकी है। यहां पांच क्लासरूम, एक लाइब्रेरी, एक ऑफिस और एक किचन है। छात्रों के लिए अलग से वॉशरूम भी हैं। स्कूल मुसेन माता रोड पर स्थित है। स्कूल में बिजली है। इस स्कूल में शिक्षा की गुणवत्ता बहुत अच्छी है। 4 शिक्षक हैं।
स्वास्थ्य सुविधाऐंः
गांव में एक प्राथमिक स्वास्थ्य केंद्र है जिसमें एक नर्स आती है। इस स्वास्थ्य केंद्र के माध्यम से ग्रामीणों को प्राथमिक स्वास्थ्य सेवाएं प्रदान की जाती है। आंगन बड़ी के कार्यकर्ता (कार्यकर्ता, यानी आशा सहयोगनी) प्रसव, टीकाकरण, पुरुष या महिला नसबंदी और परिवार नियोजन जैसी स्वास्थ्य सेवाएं में मदद करते हैं।
परिवहन
गांव सड़क मार्ग से अटरू तहसील और आसपास के अन्य गांवों से जुड़ा हुआ है। सड़कों का निर्माण प्रधानमंत्री ग्रामीण सड़क योजना, केंद्र सरकार द्वारा बनाई गई योजना के अनुसार किया गया था।
भौगोलिक जानकारी
उम्मेदगंज राजस्थान के दक्षिणी भाग में भूपसी नदी और बालूखाल नदी के बीच स्थित है। कार्टोग्राफिक निर्देशांक 24.796593°N 76.628618°E हैं। 2011 की जनगणना के आंकड़ों के अनुसार गांव का क्षेत्रफल 295.07 हेक्टेयर है।
परिवार और जनसंख्या
गांव में करीब 150 परिवार हैं। 2011 की जनगणना के अनुसार उम्मेदगंज की जनसंख्या 761 है, जिसमें 409 पुरुष हैं जबकि 352 महिलाएं हैं।
उम्मेदगंज में, 0-6 आयु वर्ग के बच्चों की जनसंख्या 110 है, जो गाँव की कुल जनसंख्या का 14.45% है। उम्मेदगंज का औसत लिंगानुपात 861 है, जो राजस्थान के राज्य के औसत 928 से कम है। उम्मेदगंज का बाल लिंगानुपात 964 है, जो राजस्थान के औसत 888 से अधिक है।
साक्षरता दर
उम्मेदगंज में राजस्थान की तुलना में उच्च साक्षरता दर है। 2011 में उम्मेदगंज की साक्षरता दर 68.36% थी, जबकि राजस्थान में यह 66.11% थी। उम्मेदगंज में पुरुष साक्षरता 86.40% है, जबकि महिला साक्षरता दर 46.98% है।
धार्मिक स्थल
इस गांव में दो मंदिर हैं। एक मंदिर राधा कृष्ण का मंदिर है, जो साल 1996 में बनकर तैयार हुआ था। दूसरा मंदिर हनुमान का मंदिर है। गांव में कई हिंदू देवताओं के चबूतरे बने हुए हैं।
कोविड-19 प्रकोप
जून 2021 में गाँव में COVID-19 फैल गया था। गाँव में बड़ी संख्या में लोग कोविड पॉजिटिव निकले। जिला मजिस्ट्रेट और कलेक्टर राजेंद्र विजय ने नोवेल कोरोनावायरस के प्रसार को रोकने के लिए उम्मेदगंज के पूरे परिधि क्षेत्र को माइक्रो-कंटेनमेंट जोन घोषित करते हुए निषेधात्मक आदेश जारी की। यह आदेश 21 जून 2021 की मध्यरात्रि 12 बजे तक प्रभावी रहा।
मादक द्रव्यों का व्यापार
गांव के कुछ युवा नशे के धंधे में लिप्त हैं। कुछ लोगों को पुलिस ने गांजा ले जाते हुए पकड़ भी लिया। गांव निवासी रामबिलास को 04 किलो 850 ग्राम अवैध गांजा के साथ पकड़ा गया और उसके खिलाफ एनडीपीएस एक्ट के तहत मामला दर्ज किया गया है.
मोनाली ठाकुर
मोनाली ठाकुर (का जन्म 3 नवम्बर 1985 को कोलकत्ता, भारत में हुआ) एक भारतीय पार्श्व गायिका हैं जो मुख्य रूप से बॉलीवुड फिल्मों में गाती हैं। और मोनाली ने लक्ष्मी नामक फिल्म में भी काम किया है। जो 2012 में रिलीज हुईं।
जीवन चरित
ठाकुर का सम्बन्ध एक संगीतमय परिवार से है, उनके पिता शक्ति ठाकुर एक बंगाली गायक और अभिनेता हैं और उनकी बहन मेहुली ठाकुर गोस्वामी एक पेशेवर पार्श्वगायिका हैं। बचपन में, वे एक बंगाली टेलीविजन धारावाहिक, आलोकितो एक इंदु, में इंदु  की मुख्य भूमिका निभा चुकी हैं। वर्तमान में, उनकी मेइयांग चांग के साथ मित्रता हैं। ठाकुर ने अपने कैरियर की शुरुआत स्कूल और कॉलेज की प्रतियोगिताओं और स्थानीय समारोहों में प्रदर्शन के साथ की और फिर वे इंडियन आइडल 2 में, जो की पॉप आइडल का भारतीय संस्करण है, में नौवां स्थान प्राप्त कर वे लोकप्रिय हो गयीं।
अपने निष्कासन से पहले वे कभी भी नीचे से तीसरे नंबर पर नहीं आई, और अपने निष्कासन के तुरंत बाद, जज अनु मलिक ने उन्हें गायन के क्षेत्र में अवसर देने का आश्वासन दिया, जो जानेमन फिल्म में एक गाने के रूप में सामने आया।
एक संगीतमय परिवार से ताल्लुक रखने के बावजूद, इंडियन आइडल के बाद भी उन्हें संगीत के क्षेत्र में अपनी जगह बनाने के लिए बहुत संघर्ष करना पड़ा. अंत में, उन्हें संगीत निर्देशक प्रीतम से 2008 की हिट फिल्म रेस में दो गाने "जरा जरा टच मी" और "ख्वाब देखे (सेक्सी लेडी)" गाने का प्रस्ताव मिला। मूलतः उन्हें एक ही गाना गाने के लिए चुना गया था, लेकिन उनके पहले गाने की रिकॉर्डिंग ने फिल्म के निर्देशक अब्बास और मस्तान को काफी प्रभावित किया और उन्हें दूसरा गाना भी गाने को दिया गया।
"जरा जरा टच मी" अत्यंत सफल रहा, और 2008 के प्रथम छ महीनो में भारतीय रेडियो पर चौथे नंबर पर सर्वाधिक बजने वाला गीत बन गया। ताइवानीज - अमेरिकन गायक लीहोम वांग, ने, इस गाने पर एक मुकदमा भी कर दिया, लीहोम ने आरोप लगाया की "ज़रा ज़रा टाच मी" उनके एल्बम दा सन एंड मून इन माई हार्ट के गाने, "डीप इन बैम्बू ग्रूव" जो की दिसम्बर 2004 में रिलीज हुआ था, से काफी मिलता जुलता है। तब से उन्होंने पीछे मुड कर नहीं देखा है। उन्होंने बॉलीवुड के लिए कई गाने गाये और बंगाली में ढेरों गाने गाये हैं और अब वे अपने पहले एकल एल्बम पर काम कर रही हैं। जून 2008 मई ठाकुर ने दावा किया था की उनके एल्बम में कुल 9 गाने होंगे, जिसमे से 6 गाने ठाकुर और सचिन गुप्ता ने मिल कर लिख लिए हैं और ये गाने रॉक और शास्त्रीय गानों का सम्मिश्रण होंगे। उन्होंने बदमाश कम्पनी में जिंगल और न्यूयॉर्क में है जुनून रीमिक्स भी गाया है। हालांकि, इन दोनों गानों में उनके द्वारा गाये गए हिस्से नहीं दिखाए गए हैं।
आइफा पुरस्कारों में उन्हें "ज़रा ज़रा टच मी" गाने के लिए सर्वश्रेष्ठ गायक की श्रेणी में भी नामांकित किया गया।
सोमी अली
सोमी अली (سومی علی; जन्म: 25 मार्च, 1976) हिन्दी फ़िल्मों की एक अभिनेत्री हैं।
व्यक्तिगत जीवन
सोमी अली एक पाकिस्तानी मूल की अभिनेत्री है ! जिनका जन्म 1976 ई मे हुआ ! सोमी अली के पिता पाकिस्तानी और माॅ ईराकी थी !सोमी अली ने अपने कैरियर की शुरूवात मुंबई में माॅडलिंग से शुरू करी ! तत्पश्चात बाॅलीबुड में कदम रखा !कुछ फिल्मों में काम किया ! हालांकि ये ज्यादा मशहूर सलमान खान की गर्लफ्रेंड के तौर पर हुईं ! बाद में दोनों का ब्रेकअप 1999 में हुआ और उसके बाद सोमी पढाई करने के लिए यूएस वापस चल गईं! जानकारी के अनुसार अभी तक ये अविवाहित हैं।
जीजाजी छत पर कोई है
जीजाजी छत पर कोई है एक भारतीय टेलीविजन हॉरर कॉमेडी श्रृंखला है जो सोनी सब पर 8 मार्च 2021 से 10 सितंबर 2021 तक प्रसारित हुई। एडिट II प्रोडक्शन द्वारा निर्मित, इसमें हिबा नवाब और शुभाशीष झा ने अभिनय किया। श्रृंखला 2018 श्रृंखला जीजाजी छत पर हैं की आध्यात्मिक अगली कड़ी थी।
सारांश
हवेली में होने वाली सभी अप्रत्याशित घटनाओं के बीच, जितेंद्र जामवंत जिंदल, जिसे जीजाजी के नाम से जाना जाता है, सीपी से शादी करके पूरी हवेली हासिल करने की योजना बना रहा है, लेकिन उसकी योजना अक्सर विफल हो जाती है क्योंकि चंद्रप्रभा उसे और सीपी को बंधन नहीं चाहती। जीजाजी को सीपी से अलग रखने के अपने अथक प्रयासों के बावजूद, जीजाजी सीपी के लिए गिरना शुरू कर देते हैं, जब वह हर बार चंद्रप्रभा को मारने की कोशिश में अपनी जान बचाती है। सीपी भी जीजाजी की देखभाल और उनके प्रति स्नेही रवैये को देखकर उनके प्यार में पड़ जाता है।
जीजाजी दो परिवारों और अपने प्यार, सी.पी. को बचाने के लिए खुद भूत का सामना करने का फैसला करते हैं। जीजाजी ने मयूरी के मंत्रमुग्ध पाउडर और नाखून का उपयोग करके चंद्रप्रभा को कमजोर कर दिया कि वह सुनसान कमरे में फंस गई। हालांकि, जीजाजी के जाने से पहले, चंद्रप्रभा उसे बताती है कि कैसे उसने चूड़ी के श्राप के कारण अपने पति युवराज को मार डाला और फिर कुएं में कूदकर खुद को मार डाला। वह जीजाजी को यह भी बताती है कि परिवार में पैदा हुई सभी बेटियां एक ही श्राप से बंधी हैं। इस प्रकार, चंद्रप्रभा जीजाजी को आश्वस्त करती है कि उसके साथ जो कुछ भी हुआ वह भी सीपी के साथ होना ही था और उसे सीपी को शादी से दूर रखने के लिए कहता है। दरअसल, चंद्रप्रभा ने कहानी गढ़ी थी। चंद्रप्रभा जीजाजी को चेतावनी भी देते हैं कि यदि वह सीपी को शाप का खुलासा करते हैं तो शाप उस पर तुरंत प्रभाव डालेगा। जीजाजी को सीपी के साथ सच्चा और गहरा प्यार हो गया है, चंद्रप्रभा से वादा करता है कि वह कभी भी सीपी से शादी नहीं करेगा और न ही उसे शाप से बचाने के लिए किसी और से शादी करने देगा।
बाद में, जब जीजाजी सीपी से दूरी बनाने की कोशिश करते हैं, तो जीजाजी हर संभव तरीके से उसे लुभाने की कोशिश करते हैं। जल्द ही, जीजाजी सी.पी. की योजनाओं में से एक का शिकार हो जाता है और उसे बताता है कि वह भी उससे प्यार करता है लेकिन वह उससे शादी करने से असहमत है। सीपी ने निष्कर्ष निकाला कि भूत पर काबू पाने के बाद, जीजाजी का व्यवहार और उसके प्रति स्नेह बदल गया है। सीपी जीजाजी के बदले हुए व्यवहार का कारण जानने का फैसला करता है, इसलिए, वह चंद्रप्रभा के रूप में तैयार होती है और जीजाजी को शाप के बारे में सच्चाई बताती है।
सच्चाई जानने के बाद, सीपी चंद्रप्रभा को चुनौती देता है कि उसका और जीजाजी का प्यार इतना मजबूत है कि वे किसी भी अभिशाप को दूर कर सकते हैं। सीपी को जल्द ही पता चलता है कि जिस व्यक्ति के शरीर पर मोर का प्रतीक है, वह शाप को दूर कर सकता है। वह उस व्यक्ति की तलाश शुरू करती है और वह उसका पिता जलदीराम निकला। यह भी पता चलता है कि चंद्रप्रभा के भी अपने स्वार्थी इरादे हैं। वास्तव में कोई अभिशाप नहीं था। वह सी.पी. के शरीर में प्रवेश करके और सभी बुरी शक्तियों को धारण करके अमर और सबसे शक्तिशाली बनना चाहती है। उसे उसके लिए सबसे कीमती चीज का त्याग करना था। इसलिए उसने अपने पति की बलि दे दी और आत्महत्या कर ली।
अंत में, जब चंद्रप्रभा अपने इरादों को जीतने के लिए जलदीराम का इस्तेमाल करने की कोशिश करती है। जीजाजी समय पर वहां पहुंचते हैं, जलदीराम को बचाते हैं और चंद्रप्रभा की योजनाओं को विफल कर देते हैं। बाद में, वह उस पर हावी हो जाता है और उसे प्रेतवाधित कुएं में धकेल देता है। दोनों परिवार और जलदीराम जीजाजी की वीरता की सराहना करते हैं। फिर, जीजाजी सीपी को प्रस्ताव देते हैं और दोनों परिवारों द्वारा स्वीकार कर लिया जाता है।
अंतिम दृश्य में चंद्रप्रभा "हम वापस आएंगे" कहकर एक सस्पेंस छोड़ देती हैं।
संदर्भ
<references group="" responsive="1">
नैगम शासन
नैगम शासन या 'कम्पनी शासन' या कॉरपोरेट शासन प्रक्रियाओं, रिवाजों, नीतियों, क़ानून और संस्थाओं की एक व्यवस्था है, जिनसे निगम (या कंपनी) निर्देशित, प्रशासित या नियंत्रित होती है। कॉर्पोरेट प्रशासन में कई हितधारकों के बीच संबंध और लक्ष्य भी शामिल हैं, जिनके लिए निगम नियंत्रित होती है। प्रमुख हितधारकों में हैं, शेयरधारक/सदस्य, प्रबंधन और निदेशक मंडल. अन्य हितधारकों में शामिल हैं, श्रमिक(कर्मचारी), ग्राहक, लेनदार (जैसे, बैंक, बांड धारक), आपूर्तिकर्ता, नियामक और सामान्य रूप से समुदाय. लाभेतर-निगमों या अन्य सदस्यता संगठनों के लिए नीचे पाठ में "शेयरधारक" से तात्पर्य (यदि लागू हो) "सदस्यों" से है।
कॉर्पोरेट प्रशासन, एक बहुआयामी विषय है। कॉर्पोरेट प्रशासन का एक महत्वपूर्ण विषय, संगठन में कुछ व्यक्तियों की जवाबदेही को ऐसे तंत्र के सहारे सुनिश्चित करना है, जो मालिक-एजेंट समस्या को ख़त्म करने की कोशिश करते हैं। संबंधित, लेकिन कुछ अलग बातचीत का सूत्र शेयरधारकों के कल्याण पर ज़्यादा ज़ोर सहित, आर्थिक दक्षता में कॉर्पोरेट प्रशासन प्रणाली के प्रभाव पर चर्चा को केंद्रित करती है। कॉर्पोरेट प्रशासन विषय से संबंधित और भी दूसरे पहलू हैं, जैसे हितधारक का दृष्टिकोण और दुनिया भर में कॉर्पोरेट प्रशासन मॉडल (नीचे खंड 9 देखें).
2001 के बाद से आधुनिक निगमों के कॉर्पोरेट प्रशासन व्यवहार में, विशेषकर U.S. फर्म एनरॉन निगम और MCI Inc.(पूर्व वर्ल्डकॉम) जैसे प्रभावशाली प्रोफ़ाइल वाली कई बड़ी कंपनियों के ढह जाने की वजह से ताज़ा दिलचस्पी दिखाई देती है। 2002 में, अमेरिकी संघीय सरकार ने कॉर्पोरेट प्रशासन में जनता के विश्वास को जगाने के इरादे से सरबेन्स-ऑक्सले अधिनियम पारित किया। and accounding to me
परिभाषा
ए बोर्ड कल्चर ऑफ़ कॉर्पोरेट गवर्नेन्स में व्यापार लेखक गेबरियल ओ'डोनोवैन कॉर्पोरट प्रशासन को परिभाषित करते हुए कहते हैं कि वह 'एक आंतरिक व्यवस्था है, जिसमें शामिल हैं नीतियां, प्रक्रियाएं और लोग, जो अच्छे व्यापार ज्ञान, वस्तुगत दृष्टि, जवाबदेही और सत्यनिष्ठा के साथ प्रबंधन गतिविधियों को निर्देशित और नियंत्रित करते हुए, शेयरधारकों और अन्य हितधारकों की आवश्यकताओं की पूर्ति करते हैं। ठोस कॉर्पोरेट प्रशासन, बाहरी बाज़ार प्रतिबद्धता और क़ानून, और साथ ही, नीतियों और प्रक्रियाओं को सुरक्षित रखने वाली एक स्वस्थ बोर्ड संस्कृति पर निर्भर है।
ओ'डोनोवैन का आगे कहना है कि 'एक कंपनी के कॉर्पोरेट प्रशासन की अनुभूत गुणवत्ता, उसके शेयर की क़ीमत और पूंजी जुटाने की लागत को प्रभावित कर सकती है। गुणवत्ता का निर्धारण होता है वित्तीय बाज़ारों, क़ानून और अन्य विदेशी बाज़ार की शक्तियों से और इस आधार पर कि नीतियों और प्रक्रियाओं को कैसे लागू किया गया है तथा लोगों का नेतृत्व किस प्रकार हो रहा है। बाह्य शक्तियां, अधिकांशतः किसी भी बोर्ड के नियंत्रण से बाहर के घेरे में रहती हैं। आंतरिक परिवेश बिल्कुल अलग बात है और कंपनियां अपनी बोर्ड संस्कृति के ज़रिए प्रतियोगियों से अंतर पहचानने का मौक़ा देती हैं। अब तक, ज़्यादातर कॉर्पोरेट प्रशासन बहसें विधायी नीति, धोखाधड़ी की गतिविधियों का निवारण और पारदर्शिता नीति पर केंद्रित रही हैं, जो कार्यपालकों को, कारण की बजाय लक्षणों के उपचार के लिए बहकाती है'.
यह दीर्घकालिक सामरिक लक्ष्यों को प्राप्त करने की दृष्टि से संरचना, संचालन और कंपनी के नियंत्रण की प्रणाली है, ताकि शेयरधारकों, लेनदारों, कर्मचारियों, उपभोक्ताओं और आपूर्तिकर्ताओं की संतुष्टि और क़ानूनी तथा नियामक अपेक्षाओं के अनुपालन के अतिरिक्त पर्यावरण तथा स्थानीय सामुदायिक आवश्यकताओं की पूर्ति संभव हो सके.
कॉर्पोरेट प्रशासन पर SEBI समिति (भारत) की रिपोर्ट, निगम के वास्तविक मालिकों के रूप में शेयरधारकों के असंक्राम्य अधिकारों के प्रबंधन द्वारा स्वीकृति और शेयरधारकों की ओर से न्यासी के रूप में अपनी भूमिका के तौर पर, कॉर्पोरेट प्रशासन को परिभाषित करती है। यह मूल्यों के प्रति प्रतिबद्धता, नैतिक व्यापार आचरण और कंपनी के प्रबंधन में निजी तथा कॉर्पोरेट निधियों के बीच अंतर करने से संबंधित है।" यह परिभाषा न्यासिता संबंधी गांधीवादी सिद्धांत और भारतीय संविधान के निदेशक सिद्धांतों से ली गई है। कॉर्पोरेट प्रशासन को आचार और नैतिक कर्तव्य के रूप में देखा जाता है। प्रोफेसर व्रजलाल् सापोवादिया के अनुसार कॉर्पोरेट प्रशासन व्यक्तिगत हित का सन्स्था के लिये भोग देना एवम सन्स्था का हित समाज के लिए बलिदान करना है।
इतिहास
19वीं सदी में, राज्य निगम क़ानून ने कॉर्पोरेट प्रशासन को अधिक प्रभावी बनाने के लिए, मूल्यांकन अधिकार जैसे सांविधिक लाभों के बदले में शेयरधारकों की सर्वसम्मति के बिना कार्पोरेट बोर्ड के शासनाधिकारों को बढ़ाया. तब से और क्योंकि अमेरिका में सार्वजनिक तौर पर कारोबार करने वाले अधिकांश बड़े निगम, कॉर्पोरेट प्रशासन के अनुकूल डेलावेयर क़ानून के तहत समाविष्ट हैं और चूंकि अमेरिका की संपत्ति तेजी से विभिन्न कॉर्पोरेट इकाइयों और संस्थानों में प्रतिभूतिकृत की जा रही हैं, व्यक्तिगत मालिकों और शेयरधारकों के अधिकार तेजी से व्युत्पन्न और अपव्यय होते जा रहे हैं। प्रशासनिक वेतन और शेयर घाटों के प्रति शेयरधारकों की चिंताओं ने कॉर्पोरेट प्रशासन में सुधार के लिए अधिकाधिक ज़ोर दिया. भारतीय साहित्य इसोपनिशद मे 'त्येन त्य्क्तेन भुन्जिता' यानि कि त्याग कर् भुगतने कि बात कहि है। महात्मा गान्धी ने ये बात निक्षेप के रूप मे कहि। यानि कि धन्धे के मालिक को trust माना। 20वीं सदी में 1929 के वाल स्ट्रीट गिरावट के तत्काल बाद भावी परिणामों के सन्दर्भ में एडॉल्फ आगस्टस बर्ले एडविन डोड और गार्डिनिर सी. जैसे क़ानूनी विद्वानों ने समाज में आधुनिक निगम की बदलती भूमिका पर विचार किया। बर्ले और मीन्स विनिबंध "द मॉडर्न कार्पोरेशन एंड प्राइवेट प्रापर्टी " (1932, मैकमिलन) का गहरा प्रभाव, आज भी कॉर्पोरेट प्रशासन की अवधारणा पर विद्वानों की बहस में देखा जा सकता है।
शिकागो स्कूल ऑफ़ इकोनॉमिक्स से, रोनाल्ड कोस के "द नेचर ऑफ़ द फ़र्म" (1937) ने, फ़र्मों की स्थापना क्यों की जाती है और वे कैसे व्यवहार करती हैं, को समझने के लिए सौदों की लागत की धारणा को प्रवर्तित किया। पचास साल बाद, यूजीन फ़ामा और माइकल जेनसन के "द सपरेशन ऑफ़ ओनरशिप एंड कंट्रोल" (1983, जर्नल ऑफ़ लॉ एंड इकोनॉमिक्स) ने कॉर्पोरेट प्रशासन को समझने के तरीक़े के रूप में एजेंसी सिद्धांत को स्थाई तौर पर स्थापित किया: फ़र्म को ठेकों की श्रृंखला के रूप में देखा जाता है। एजेंसी सिद्धांत के प्रभुत्व को कैथलीन ईज़नहार्ट द्वारा 1989 के एक लेख में प्रकाश डाला गया ("एजेंसी थिअरी: एन असेसमेंट एंड रिव्यू", एकाडेमी ऑफ़ मैनेजमेंट रिव्यू). द्वितीय विश्व युद्ध के बाद बहुराष्ट्रीय निगमों के उद्भव के माध्यम से अमेरिकी विस्तार ने प्रबंधकीय वर्ग की स्थापना को अनुभव किया। तदनुसार, निम्नलिखित हार्वर्ड बिजनेस स्कूल के मैनेजमेंट प्रोफ़ेसरों ने उनके महत्व का अध्ययन करने वाले प्रभावशाली विनिबंध प्रकाशित किए: माइल्स मेस (उद्यमिता), अल्फ्रेड डी. शैंडलर, जूनियर (व्यवसाय इतिहास), जे लॉर्श (संगठनात्मक व्यवहार) और एलिजाबेथ मैकआइवर (संगठनात्मक व्यवहार). लॉर्श और मैकआइवर के अनुसार "कई बड़े निगमों के पास, बिना उनके निदेशक मंडल की पर्याप्त जवाबदेही या निगरानी के, व्यापार मामलों में प्रभावी नियंत्रण मौजूद है।"
1970 के अंत से, अमेरिका और दुनिया भर में कॉर्पोरेट प्रशासन महत्वपूर्ण बहस का मुद्दा रहा है। कॉर्पोरेट प्रशासन को सुधारने के लिए साहसिक, व्यापक प्रयास, अंशतः शेयरधारकों की ज़रूरतें और कंपनी स्वामित्व के अपने अधिकारों के प्रयोग और अपने शेयरों के मूल्य में वृद्धि और इसलिए संपत्ति की इच्छा से संचालित हुए हैं। पिछले तीन दशकों में, कॉर्पोरेट निर्देशकों के कर्तव्य में निगम और उसके शेयरधारकों के प्रति वफ़ादारी के कर्तव्य की पारंपरिक क़ानूनी जिम्मेदारी से परे व्यापक रूप से विस्तृत हुए हैं।
1990 दशक के पूर्वार्ध में, अमेरिका में कॉर्पोरेट प्रशासन के मुद्दे ने बोर्ड द्वारा CEO बरख़ास्तगियों की लहर (उदाहरण: IBM, कोडेक, हनीवेल) ने प्रेस का काफ़ी ध्यान आकर्षित किया। द कैलिफ़ोर्निया पब्लिक एम्प्लाइज़ रिटायरमेंट सिस्टम (CalPERS) ने, अब पारंपरिक रूप से देखे जा रहे, CEO और निदेशक मंडल के बीच सुखद रिश्तों द्वारा, (जैसे कि स्टॉक विकल्प का असंयमित निर्गमन, विरले ही पूर्व दिनांकित) कॉर्पोरेट मूल्य नष्ट ना हों, यह सुनिश्चित करने के तरीक़े के रूप में, संस्थागत शेयरधारक सक्रियता की लहर दौड़ाई (कुछ इस तरह, जैसा पहले शायद ही कभी देखा हो).
1997 में पूर्व एशियाई वित्तीय संकट ने संपत्ति आस्तियों में गिरावट के बाद विदेशी पूंजी के बाहर चले जाने से थाईलैंड, इंडोनेशिया, दक्षिण कोरिया, मलेशिया और फ़िलीपींस की अर्थ-व्यवस्थाओं को गंभीर रूप से प्रभावित होते हुए देखा. इन देशों में कॉर्पोरेट प्रशासन तंत्र के अभाव ने संस्थाओं की अर्थ-व्यवस्थाओं में कमज़ोरियों पर प्रकाश डाला.
2000 दशक की शुरूआत में, एनरॉन और वर्ल्डकॉम के बड़े पैमाने पर दिवालियापन (और आपराधिक भ्रष्टाचार) और साथ ही Adelphia Communications, AOL, आर्थर एंडरसन, ग्लोबल क्रॉसिंग, टाइको जैसे छोटे निगमों के आकस्मिक विध्वंस ने कॉर्पोरेट प्रशासन में शेयरधारकों और सरकारी दिलचस्पी को बढ़ाया. यह 2002 के सरबेन्स-ऑक्सले अधिनियम के परिच्छेद में परिलक्षित होता है।
संस्थागत निवेशकों की भूमिका
कई साल पहले, दुनिया भर में, निगम शेयरों के खरीदार और विक्रेता व्यक्तिगत निवेशक रहे थे, जैसे कि धनी व्यापारी या परिवार, अक्सर जिनका निगमों में, जिनके शेयरों के वे स्वामी हों, निहित व्यक्तिगत और भावनात्मक स्वार्थ होता था। समय के साथ, बाज़ार काफ़ी हद तक संस्थागत हो गए हैं: आम तौर पर खरीदार और विक्रेता संस्थान होते हैं (जैसे, पेंशन निधि, म्यूचुअल फंड, बचाव निधि, विनिमय-व्यापारित निधि, अन्य निवेशक समूह; बीमा कंपनियां, बैंक, दलाल और अन्य वित्तीय संस्थाएं).
संस्थागत निवेशकों की वृद्धि अपने साथ लाया है पेशेवर प्रवृत्ति में कुछ हद तक वृद्धि, जिसकी वजह से शेयर बाज़ार के विनियमनों में सुधार हुआ है (लेकिन जरूरी नहीं कि यह छोटे निवेशकों या भोली संस्थाओं के हित में हो, जो संख्या में ज़्यादा हैं). ध्यान दें कि यह प्रक्रिया बाज़ार में व्यक्तियों द्वारा परोक्ष रूप से निवेश करने वालों की प्रत्यक्ष वृद्धि के साथ-साथ हुआ है (उदाहरण के लिए, व्यक्तियों का पैसा उनके बैंक खातों के समान ही, म्युचुअल फंड में दुगुना लगा है). तथापि यह वृद्धि मुख्यतः व्यक्तियों द्वारा अपनी राशि 'पेशेवरों' को प्रबंधित करने के लिए देने की वजह से हुई है, जैसे कि म्युचुअल फंड. इस तरह, निवेश का अधिकांश अब 'संस्थागत निवेश" के रूप में व्यवहृत होता है, भले ही अधिकांश निधि व्यक्तिगत निवेशकों के लाभ के लिए हो.
2007 के कुछ महीनों में, संस्थागत कारोबार के प्रमाणक, योजना व्यापार का औसत NYSE सौदों में 80% से अधिक रहा है। (इसके अलावा, ये आंकड़े तथाकथित 'आइसबर्ग' आदेशों की वजह से व्यवहार के पूरे हद का खुलासा नहीं करते. अंतिम सन्दर्भ के अधीन मात्रा और प्रदर्शन निर्देश देखें.)
दुर्भाग्य से, बड़े निगमों के निरीक्षण में समवर्ती चूक रहा है, जो अब लगभग सभी बड़ी संस्थाओं के स्वामित्व में हैं। बड़े निगमों के निदेशक मंडल प्रमुख शेयरधारकों द्वारा चुने जाते थे, जिनका आम तौर पर कंपनी में (मान लें फ़ोर्ड) भावनात्मक और साथ ही, मौद्रिक निवेश हुआ करता था और मंडल यत्नपूर्वक कंपनी और उसके मुख्य कार्यपालकों पर नज़र रखता था (वे सामान्यतः अध्यक्ष, या मुख्य कार्यपालक अधिकारी- CEO को रखते या निकाल देते थे).
क्रेडिट सुइस के एक ताजा अध्ययन में पाया गया कि जिन कंपनियों में "संस्थापक परिवारों ने कंपनी की पूंजी में 10% से अधिक की हिस्सेदारी बनाए रखी, उनका निष्पादन अपने संबद्ध क्षेत्रीय साथियों से बेहतर रहा." 1996 के बाद से, इस बेहतर निष्पादन की मात्रा 8% प्रति वर्ष रही है। सेलिब्रिटी CEO को भूल जाएं." छह सिग्मा और नवीनतम प्रौद्योगिकी सनक के परे देखें.  एक कंपनी के पास जो सबसे बड़ी रणनीतिक लाभ हो सकता है,[बिज़नेसवीक ने पाया], वे हैं ख़ून के रिश्ते." उस पिछले अध्ययन में, "BW ने ऐसे पांच प्रमुख तत्वों की पहचान की जो श्रेष्ठ निष्पादन में योगदान देते हैं। सभी गुण केवल ऐसे उद्यमों तक ही सीमित नहीं, जिन्होंने परिवार के हितों को बनाए रखा.  लेकिन वे गहराई में जाकर समझाते हैं कि किसी के शीर्ष पर-या परदे के पीछे सक्रिय-होने से क्यों मदद मिलती है- जिसका केवल वेतन चेक और सुखद सेवानिवृत्ति की संभावना दांव पर लगा है। " यह भी देखें, एलन मुर्रे द्वारा "रिवोल्ट इन द बोर्डरूम".
आजकल, अगर मालिक संस्थान पसंद नहीं करते, जो अध्यक्ष/CEO कर रहा है और उन्हें लगता है कि नौकरी से निकालना उन्हें महंगा पड़ेगा (मान लें "गोल्डन हैंडशेक") और/या इसमें समय लगेगा, तो बस वे अपना हित बेच देंगे. अब ज्यादातर मंडल का चुनाव अध्यक्ष/CEO करते हैं और संभवतः उसका गठन उनके अपने दोस्तों और सहयोगियों को लेकर होता है, जैसे निगम के अधिकारी या व्यापार सहयोगी. चूंकि (संस्थागत) शेयरधारक शायद ही कभी विरोध करें, सामान्यतः अध्यक्ष/CEO खुद अपने लिए मंडल पद संभालते हैं (जिससे संस्थागत मालिकों के लिए उन्हें "निकालना" बहुत ही मुश्किल हो जाता है). संस्थागत निवेशक, कभी-कभी लेकिन विरले ही, कार्यपालक वेतन और अधिग्रहण-विरोधी, उर्फ़, "जहर की गोली" उपाय जैसे मामलों में शेयरधारकों के प्रस्तावों का समर्थन करते हैं।
1990 दशक से, इंटरनेट लेन-देन के उपयोग में उल्लेखनीय वृद्धि के बाद से, दुनिया भर में व्यक्तिगत और व्यावसायिक, दोनों स्टॉक निवेशक, निगमों के स्वामित्व में और बाज़ारों में: आकस्मिक भागीदार, प्रत्यक्ष या परोक्ष संभाव्य नई क़िस्म के प्रमुख (अल्पावधिक) बल के रूप में उभरे हैं। जबकि किसी एक निगम में व्यक्तिगत निवेशकों द्वारा व्यक्तिगत शेयरों की खरीद कम होती है, व्युत्पन्नों की बिक्री (जैसे, विनिमय-व्यापारित निधि (ETF), शेयर बाज़ार सूचकांक विकल्प, आदि) बढ़ गई है। अतः, अधिकांश निवेशकों की दिलचस्पी अब शायद ही, व्यक्तिगत निगमों के भाग्य से बंधी हैं।
लेकिन, दुनिया भर के शेयर बाज़ारों में स्वामित्व भिन्न रहे हैं; उदाहरण के लिए, जापानी बाज़ार में अधिकांश शेयर वित्तीय कंपनियों और औद्योगिक निगमों द्वारा धारित हैं (जापानी केरेत्सु निगमों और दक्षिण कोरियाई शेबोल समूहों के बीच ज़्यादा और जानबूझ कर प्रतिधारण मौजूद है), जबकि संयुक्त राज्य अमेरिका या ब्रिटेन और यूरोप में शेयर अब भी अक्सर बड़े व्यक्तिगत निवेशकों द्वारा, अधिकाशतः स्थूल रूप से स्वाधिकृत हैं।
कॉर्पोरेट प्रशासन के पक्षकार
कॉर्पोरेट प्रशासन में शामिल पक्षों में नियामक निकाय (मुख्य कार्यपालक अधिकारी, निदेशक मंडल, प्रबंधन, शेयरधारक और लेखा-परीक्षक) सम्मिलित है। भाग लेने वाले अन्य हितधारकों में शामिल हैं आपूर्तिकर्ता, कर्मचारी, लेनदार, उपभोक्ता और सामान्य तौर पर समुदाय.
कॉर्पोरेट प्रशासन में अक्सर निदेशक मंडल प्रमुख भूमिका निभाता है। यह उनकी जिम्मेदारी है कि संगठन की रणनीति का समर्थन, दिशात्मक नीति का विकास, नियुक्ति, पर्यवेक्षण करें और वरिष्ठ कार्यपालकों को पारिश्रमिक दें तथा उसके मालिकों और प्राधिकारियों को संगठन की जवाबदेही सुनिश्चित करें.
कंपनी सचिव, जो अमेरिका में कॉर्पोरेट सचिव के रूप में जाना जाता है और अक्सर एक चार्टर्ड सचिव के रूप में निर्दिष्ट होता है, यदि चार्टर्ड सचिव और प्रशासक संस्थान (ICSA) द्वारा योग्य पाया जाए, एक उच्च श्रेणी वाला पेशेवर, जो कॉर्पोरेट प्रशासन के उच्चतम मानकों को बनाए रखने, प्रभावी संचालन, अनुपालन और प्रशासन के लिए प्रशिक्षित किया जाता है।
एक प्रमुख कारक, व्यक्ति का संगठन में भाग लेने का निर्णय, जैसे वित्तीय पूंजी प्रदान कर और विश्वास कि उन्हें संगठन के लाभ का एक उचित हिस्सा मिलेगा. अगर कुछ पक्षों को उनके उचित प्रतिफल से ज़्यादा प्राप्त हो रहा है, तो प्रतिभागी भाग न लेने का चयन कर सकते हैं, जिससे संगठनात्मक पतन होगा.
सिद्धांत
अच्छे कॉर्पोरेट प्रशासन के सिद्धांतों के मुख्य तत्वों में शामिल है, ईमानदारी, विश्वास और अखंडता, खुलापन, निष्पादन अभिविन्यास, जिम्मेदारी और जवाबदेही, परस्पर सम्मान और संगठन के प्रति वचनबद्धता.
महत्वपूर्ण है कि निदेशक और प्रबंधन कैसे प्रशासन का एक मॉडल विकसित करते हैं जो कॉर्पोरेट प्रतिभागियों के मूल्यों का सुयोजन करता है और फिर इस मॉडल का उसके प्रभाव को आंकने के लिए आवधिक मूल्यांकन करना. विशेष रूप से, वरिष्ठ कार्यपालक का आचरण सत्यनिष्ठ और नैतिक हो, ख़ास तौर पर वास्तविक और स्पष्ट परस्पर विरोधी हितों के मामले में, तथा वित्तीय विवरणियों में प्रकटन.
सामान्यतः स्वीकृत कॉर्पोरेट प्रशासन के सिद्धांतों में शामिल हैं:
कॉर्पोरेट प्रशासन संबंधी सिद्धांतों से जुड़े मुद्दों में शामिल हैं:
फिर भी, "कॉर्पोरेट प्रशासन", विभिन्न क्षेत्रों से कुछ कमज़ोर प्रयासों के बावजूद, एक अस्पष्ट और ग़लत समझा जाने वाला वाक्यांश है। कुछ समय के लिए, यह केवल कॉर्पोरेट प्रबंधन तक ही सीमित था। लेकिन ऐसा नहीं है। यह बहुत व्यापक है, क्योंकि इसमें एक निष्पक्ष, कुशल और पारदर्शी प्रशासन शामिल होना चाहिए और इसे कतिपय उचित ढंग से परिभाषित, लिखित उद्देश्यों को पूरा करने का प्रयास करना चाहिए. कॉर्पोरेट प्रशासन को क़ानून से परे जाना होगा. वित्तीय और प्रबंधकीय प्रकटीकरण की मात्रा व गुणवत्ता, निदेशक मंडल (BOD) किस मात्रा और सीमा तक अपने न्यासी जिम्मेदारियों (मोटे तौर पर नैतिक प्रतिबद्धता) को निभाते हैं और एक पारदर्शी संगठन चलाने की प्रतिबद्धता-कॉर्पोरेट क्षेत्र के अंतर्गत कई कारकों और अधिक प्रगतिशील/उत्तरदायी तत्वों द्वारा निभाई गई भूमिकाओं के पारस्परिक प्रभाव के कारण, इन्हें लगातार विकसित करते रहना चाहिए. भारत में, प्रत्येक निगम प्रबंधन द्वारा लिखित, निगम की अच्छी प्रक्रियाओं की संहिता को विकसित करने की तीक्ष्ण मांग उभर रही है।
तंत्र और नियंत्रण
कॉर्पोरेट प्रशासन तंत्र और नियंत्रण, नैतिक जोखिम और प्रतिकूल चयन से उभरने वाली अक्षमताओं को कम करने के लिए डिजाइन किए गए हैं। उदाहरण के लिए, प्रबंधकों के व्यवहार की देख-रेख के लिए, निवेशकों को प्रबंधन द्वारा उपलब्ध कराई गई जानकारी की सटीकता की पुष्टि एक स्वतंत्र अन्य पक्ष (बाह्य लेखा परीक्षक) द्वारा की जाती है। एक आदर्श नियंत्रण प्रणाली द्वारा प्रेरणा और क्षमता, दोनों का नियंत्रण होना चाहिए.
आंतरिक कॉर्पोरेट प्रशासन नियंत्रण
आंतरिक कॉर्पोरेट प्रशासन परिवीक्षक गतिविधियों पर नियंत्रण रखता है और फिर संगठनात्मक लक्ष्यों को हासिल करने के लिए सुधारात्मक कार्रवाई करता है। उदाहरणों में शामिल हैं:
बाह्य कॉर्पोरेट प्रशासन नियंत्रण
बाह्य कॉर्पोरेट प्रशासन नियंत्रणों में हितधारकों द्वारा संगठन पर लागू बाहरी नियंत्रण सम्मिलित हैं। उदाहरणों में शामिल हैं:
लेखाकार की भूमिका
कॉर्पोरेट प्रशासन प्रणाली के प्रभावी क्रियान्वयन के लिए वित्तीय रिपोर्टिंग एक आवश्यक महत्वपूर्ण तत्व है। लेखाकार और लेखा-परीक्षक, पूंजी बाज़ार में प्रतिभागियों के प्राथमिक जानकारी प्रदाता हैं। कंपनी के निदेशक को यह उम्मीद करने का अधिकार होना चाहिए कि प्रबंधन, वैधानिक और नैतिक दायित्वों का अनुपालन करते हुए वित्तीय जानकारी तैयार करें और लेखा-परीक्षकों की क्षमता पर निर्भर करें.
चालू लेखा प्रक्रिया माप की पद्धति, मान्यता के लिए मानदंड और लेखा एकक की परिभाषा के निर्धारण में पद्धति के चयन की मात्रा अनुमत करता है। स्पष्ट निष्पादन को बेहतर बनाने के लिए इस विकल्प का प्रयोग (रचनात्मक लेखांकन के रूप में प्रख्यात) उपयोगकर्ताओं पर अतिरिक्त जानकारी की क़ीमत लगाता है। चरम स्थिति में, इसमें सूचना का अप्रकटीकरण शामिल हो सकता है।
चिंता का एक क्षेत्र है कि क्या लेखांकन फर्म, जिस फर्म की वह लेखा-परीक्षा कर रहा है, उसके लिए स्वतंत्र लेखा-परीक्षक और प्रबंधन सलाहकार, दोनों के रूप में कार्य करता है। इससे हितों में टकराव हो सकता है, जो प्रबंधन को खुश करने के लिए ग्राहक दबाव के कारण वित्तीय रिपोर्ट की सत्यनिष्ठा पर प्रश्नचिह्न लगाता है। प्रबंधन परामर्शी सेवाएं आरंभ और समाप्त करने और मूलतः, लेखांकन फर्मों को चुनने या खारिज करने के प्रति कॉर्पोरेट ग्राहक की शक्ति, स्वतंत्र लेखा-परीक्षक की अवधारणा का खंडन करता है। सरबेन्स-ऑक्सले अधिनियम के रूप में संयुक्त राज्य अमेरिका में अधिनियमित परिवर्तन (नीचे नोट किए गए रूप में एनरॉन की स्थिति की प्रतिक्रिया में), लेखा फर्मों को लेखा-परीक्षा और प्रबंधन परामर्श सेवाएं, दोनों प्रदान करने से रोकती हैं। इसी तरह के प्रावधान भारत में SEBI अधिनियम की धारा 49 के तहत संगत हैं।
एनरॉन का पतन भ्रामक वित्तीय रिपोर्टिंग का एक उदाहरण है। एनरॉन ने भारी नुक्सान को इस भ्रांति के नीचे छुपा दिया कि एक अन्य पक्ष, संविदात्मक रूप से किसी भी नुक्सान की राशि को अदा करने के लिए बाध्य है। तथापि, अन्य पक्ष एक इकाई था, जिसमें एनरॉन का पर्याप्त आर्थिक साझा था। आर्थर एंडरसन के साथ लेखांकन प्रथाओं पर विचार-विमर्श में, लेखा-परीक्षा के प्रभारी साझेदार के विचारों ने, अनिवार्य रूप से ग्राहक को हावी होने पर मजबूर किया।
बहरहाल, कॉर्पोरेट प्रशासन की प्रभावशीलता के लिए अच्छी वित्तीय रिपोर्टिंग यथेष्ट शर्त नहीं है, यदि उपयोगकर्ता उस पर कार्यवाही नहीं करते, या यदि सूचित उपयोगकर्ता उच्च लागत की वजह से निगरानी रखने की अपनी भूमिका निभाने में असमर्थ होता है (ऊपर कॉर्पोरेट प्रशासन की व्यवस्थित समस्याएं देखें).
नियम बनाम सिद्धांत
सिद्धांत की तुलना में आम तौर पर नियमों का पालन आसान माना जाता है, जो स्वीकार्य और अस्वीकार्य व्यवहार के बीच एक स्पष्ट रेखा निर्धारित करता है। नियम व्यक्तिगत प्रबंधक या लेखा परीक्षकों की ओर से स्वनिर्णय को कम करते हैं।
व्यवहार में नियम, सिद्धांतों से अधिक जटिल हो सकते हैं। वे नए प्रकार के लेन-देन द्वारा अनावृत नियमावली से निपटने के लिए सुसज्जित नहीं हो सकते हैं। इसके अलावा, भले ही स्पष्ट नियमों का पालन कर रहे हों, तब भी उसके निहित उद्देश्य को दरकिनार करने का रास्ता मिल ही सकता है - यदि कोई व्यापक सिद्धांत से बंधा है, तो इसे हासिल करना मुश्किल है।
दूसरी ओर, सिद्धांत आत्म नियमन का एक रूप है। यह क्षेत्र को इसका निर्धारण अनुमत करता है कि कौन-से मानक स्वीकार्य या अस्वीकार्य हैं। यह अति उत्साही कानूनों को पहले से ही अधिकृत करता है, जो शायद व्यवहारिक ना हों.
प्रवर्तन
प्रवर्तन एक नियामक प्रणाली की कुल साख को प्रभावित कर सकते हैं। वे ख़राब कर्ता और प्रतियोगी गतिविधि क्षेत्र के स्तर, दोनों को भय दिखा कर रोकते हैं। फिर भी, अधिक बाध्यकरण हमेशा बेहतर नहीं होता, क्योंकि अति से, मूल्यवान जोखिम लेना भी अशक्त हो सकता है। व्यवहार में, तथापि, यह मुख्यतः वास्तविक जोखिम के समक्ष सैद्धांतिक है।
बाध्यता से परे कार्रवाई
प्रबुद्ध मंडल, कंपनी के संचालन में प्रबंधन को मदद देना अपना मिशन समझते हैं। वे वरिष्ठ प्रबंधन टीम के अधिक उपयुक्त सहायक हो सकते हैं। क्योंकि प्रबुद्ध निदेशकों का दृढ़ विश्वास है कि उनका कर्तव्य है खुद को बौद्धिक विश्लेषण में शामिल करें कि कैसे कंपनी को आगे भविष्य की ओर ले जाएं, अधिकांश समय, प्रबुद्ध मंडल कंपनी के सामने पेश आने वाले संकटपूर्ण मुद्दों पर सुयोजित होता है।
पारंपरिक मंडलों के विपरीत प्रबुद्ध मंडल, सरबेन्स-ऑक्सले अधिनियम के नियमों और विनियमों को अवरोध नहीं मानते. विनियमनों का अनुपालन करने वाले मानक मंडलों के विपरीत, प्रबुद्ध मंडल विनियमों का अनुपालन मंडल के निष्पादन के लिए केवल आधार रेखा के रूप में लेते हैं। प्रबुद्ध निदेशक केवल जांच सूची की अपेक्षाओं की पूर्ति तक ही खुद को सीमित नहीं रखते. उन्हें इस आदेश के लिए सरबेन्स-ऑक्सले की ज़रूरत नहीं कि उन्हें मूल्यों व नैतिकता की रक्षा करनी है या CEO के निष्पादन पर निगरानी रखनी है।
फिर भी, प्रबुद्ध निदेशक यह मानते हैं कि निगम के दैनंदिन परिचालनों में शामिल होना उनकी भूमिका नहीं है। वे आदर्श के ज़रिए नेतृत्व करते हैं। कुल मिला कर, परंपरागत और मानक निदेशकों से प्रबुद्ध निदेशकों को जो अलग करती है, वो है कंपनी के दैनिक चुनौतियों और रणनीति में संलग्न होने के लिए उनके द्वारा अनुभूत भावप्रवण दायित्व. प्रबुद्ध मंडल, बहुत बड़ी, सामूहिक कंपनियों में हो सकता है, साथ ही साथ छोटी कंपनियों में भी.
दुनिया भर में कॉर्पोरेट प्रशासन मॉडल
यद्यपि कॉर्पोरेट प्रशासन का अमेरिकी मॉडल सबसे कुख्यात है, तथापि दुनिया भर के कॉर्पोरेट प्रशासन मॉडलों में काफी भिन्नता है। जापान में केइरेत्सु की पेचीदा शेयर होल्डिंग संरचना, जर्मन फर्मों के शेयरों में बैंकों की भारी उपस्थिति, दक्षिण कोरिया में शेबोल और कई अन्य, ऐसी व्यवस्थाओं के उदाहरण हैं, जो उन्हीं कॉर्पोरेट प्रशासन चुनौतियों पर प्रतिक्रिया जताने की कोशिश करते हैं, जैसे अमेरिका में.
संयुक्त राज्य अमेरिका में, मुख्य समस्या व्यापक रूप से विस्तृत शेयरधारकों और शक्तिशाली प्रबंधकों के बीच हितों का टकराव है। यूरोप में, मुख्य समस्या यह है कि मतदान का स्वामित्व, पिरामिड स्वामित्व और दोहरे शेयर (मतदान और ग़ैर मतदान) के माध्यम से परिवार द्वारा दृढ़तापूर्वक धारित हैं। इससे "स्वयं-व्यवहार" को मौक़ा मिलता हैं, जहां नियंत्रक परिवार उन सहायक कंपनियों का पक्ष लेती हैं जिनके लिए उनके पास उच्च नकदी प्रवाह अधिकार हैं।
एंग्लो-अमेरिकन मॉडल
दुनिया भर में कॉर्पोरेट प्रशासन के विभिन्न मॉडल मौजूद हैं। पूंजीवाद के जिस क़िस्म में वे सन्निहित हैं, उसके अनुसार यह विभिन्नता है। उदार मॉडल में, जो एंग्लो-अमेरिकी देशों में आम है, शेयरधारकों के हितों को प्राथमिकता दी जाती है। यूरोप महाद्वीप और जापान में पाया जाने वाला समन्वित मॉडल भी कर्मचारियों, प्रबंधकों, आपूर्तिकर्ताओं, ग्राहकों और समुदाय के हितों को पहचानता है। प्रत्येक मॉडल का अपना अलग प्रतिस्पर्धात्मक लाभ है। कॉर्पोरेट प्रशासन का उदारवादी मॉडल आमूल नवाचार और प्रतिस्पर्धी लागत को प्रोत्साहित करता है, जबकि कॉर्पोरेशन प्रशासन का समन्वित मॉडल वर्धमान नवोन्मेष और प्रतिस्पर्धात्मक गुणवत्ता को सुसाध्य बनाता है। तथापि, हाल ही में प्रशासनिक मुद्दों पर अमेरिका के दृष्टिकोण और ब्रिटेन में जो घटित हुआ है, उनके बीच महत्वपूर्ण अंतर हैं। संयुक्त राज्य अमेरिका में निगम, निदेशक मंडल द्वारा प्रशासित होता है, जिसके पास एक कार्यपालक अधिकारी के चयन की शक्ति होती है, जो आम तौर पर मुख्य कार्यपालक अधिकारी के रूप में जाना जाता है। CEO के पास दैनिक आधार पर निगम प्रबंधन की व्यापक शक्ति होती है, लेकिन कुछ प्रमुख कार्रवाइयों के लिए मंडल की मंजूरी की ज़रूरत होती है, जैसे अपने निकटतम अधीनस्थ कर्मचारियों की नियुक्ति, पैसा जुटाना, एक और कंपनी का अधिग्रहण, प्रमुख पूंजी विस्तार, या अन्य महंगी परियोजनाएं. मंडल के अन्य कार्यों में शामिल हैं नीति निर्माण, निर्णय लेना, प्रबंधन के निष्पादन की देख-रेख, या कॉर्पोरेट नियंत्रण.
संहिता और दिशा-निर्देश
विभिन्न देशों में सरकार और अंतर्राष्ट्रीय संगठनों के समर्थन से, कॉर्पोरेट प्रशासन सिद्धांत और संहिताएं विकसित की गई हैं और शेयर बाज़ारों, निगमों, संस्थागत निवेशकों, या संघों (संस्थानों) के निदेशकों और प्रबंधकों को जारी किए गए हैं। सामान्यतः, इन प्रशासन संबंधी सिफारिशों का अनुपालन विधि द्वारा अधिदेशित नहीं है, हालांकि शेयर-बाज़ार में सूचीबद्ध शेयर अपेक्षाओं से जुड़ी संहिताओं का आक्रामक प्रभाव हो सकता है।
उदाहरण के लिए, लंदन और टोरंटो शेयर बाज़ारों पर उद्धृत कंपनियों के लिए, अपने संबंधित राष्ट्रीय संहिताओं की सिफ़ारिशों का पालन करना औपचारिक रूप से जरूरी नहीं है। तथापि, उन्हें प्रकट करना होगा कि वे उन दस्तावेजों की सिफारिशों का पालन करें हैं या नहीं और जहां नहीं कर रहे हैं, उन्हें भिन्न व्यवहार से संबंधित स्पष्टीकरण देना होगा. इस तरह की प्रकटीकरण अपेक्षाएं अनुपालनार्थ सूचीबद्ध कंपनियों पर महत्वपूर्ण दबाव डालती है।
संयुक्त राज्य अमेरिका में, कंपनियां मुख्य रूप से उस राज्य द्वारा विनियमित होती हैं, जहां वे निगमित हैं, हालांकि संघीय सरकार द्वारा भी वे विनियमित होती हैं और, यदि वे सार्वजनिक हैं, तो शेयर बाज़ार द्वारा. कंपनियों की सर्वाधिक संख्या, फॉर्च्यून 500 के आधे से अधिक, डेलावेयर में निगमित हैं। यह डेलावेयर के व्यापक तौर पर व्यापार अनुकूल कॉर्पोरेट कानूनी परिवेश और व्यापार मामलों के लिए अनन्य रूप से समर्पित राज्य अदालत (डेलावेयर दूतावास न्यायालय) के अस्तित्व के कारण है।
अधिकांश राज्यों के कॉर्पोरेट क़ानून, आम तौर पर अमेरिकी न्यायालय संघ के आदर्श व्यापार निगम अधिनियम का पालन करते हैं। वैसे डेलावेयर अधिनियम का पालन नहीं करता है, फिर भी वह इसके प्रावधानों पर विचार करता है और पूर्व डेलावेयर सुप्रीम कोर्ट के मुख्य न्यायाधीश [https://web.archive.org/web/20140110101740/http://www.weil.com/enormanveasey/ ई. नॉर्मन वीसे] सहित, कई प्रमुख डेलावेयर न्यायाधीश ABA समितियों में भाग लेते हैं।